Document ID: 32008D0955

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 16ης Δεκεμβρίου 2008 σχετικά με την τροποποίηση της απόφασης 2006/410/ΕΚ για τον καθορισμό των ποσών τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου, το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου και το άρθρο 23 παράγραφος 2 του κανονισμού (ΕΚ) αριθ. 479/2008 του Συμβουλίου, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ (2008/955/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 12 παράγραφοι 2 και 3, Εκτιμώντας τα ακόλουθα: (1) Η απόφαση 2006/410/ΕΚ της Επιτροπής (2) καθορίζει τα ποσά τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3), το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου (4) σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων και το άρθρο 23 παράγραφος 2 του κανονισμού (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς (5), διατίθενται στο ΕΓΤΑΑ και το καθαρό διαθέσιμο υπόλοιπο για τις δαπάνες του ΕΓΤΕ. (2) Τα ποσά που συνδέονται με τη μεταφορά πόρων από τα προγράμματα στήριξης για τον οίνο στην αγροτική ανάπτυξη τα οποία προβλέπονται στο άρθρο 23 παράγραφος 2 και στα παραρτήματα II και III του κανονισμού (ΕΚ) αριθ. 479/2008 τροποποιήθηκαν με τον κανονισμό (ΕΚ) αριθ. 1246/2008 της Επιτροπής (6). (3) Συνεπώς, η απόφαση 2006/410/ΕΚ πρέπει να τροποποιηθεί αναλόγως, ΑΠΟΦΑΣΙΖΕΙ: Άρθρο μόνο Το παράρτημα της απόφασης 2006/410/ΕΚ αντικαθίσταται από το κείμενο του παραρτήματος της παρούσας απόφασης. Βρυξέλλες, 16 Δεκεμβρίου 2008.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2723
2442
2515
1005
2443

EuroVoc IDs (Expanded): 2723
2442
2515
1005
2443

Dataset Source: meu

Split: train